Shafi'iyya, (Larabci|شافعي | Shāfiʿī, ko kuma Shafei) mazhaba ce daga cikin manyan Mazhabobin addinin musulunci guda hudu (4) da ake dasu, wadanda ake amfani da su wurin fayyace dukkan wani fiqhun addinin musulunci, wadanda al'ummar ahlus-sunnah ke bin tafarki akai. Kuma Mazhaban ta samu ne sanadiyar babban Malamin nan, wato AlShaykh Imam Al-Shafi'i, shi kuwa ya kasance daya daga cikin daliban Babban malami Imam Malik, a farkon Karni na 9th. sauran Mazhabobi ukun su ne; Hanafiyya, Malikiyya da kuma Hanbaliya. Mazhabar Shafi'iyya ita ma ta dogara ne akan Kur'ani da Hadisai ne wurin kafa hujja ko kiyasi a Shari'ar musulunci. A inda kuma aka samu wasu ayoyin Qur'ani ko a wasu Hadisai,to Mazhabar Shafi'iyya tana bin Ijma'ine wato abinda ya kasance aka samu mafiya yawan Sahabbai ko Malaman dake a Lokacin sa suke kai. idan kuma ba a samu ijma'i ba to Mazhabar Shafi'iyya takan yi amfani da Ijtihadin Sahabban Manzon Allah, ta amfani da wanda yafi kusa da wannan mas'alar.